सिड्नीमा दुई नेपाली विद्यार्थीको मृत्यु
अस्ट्रेलियाको सिड्नीमा दुई नेपाली विद्यार्थीको डुबेर मृत्यु भएको छ । एकजनाको उपचार भइरहेको छ । एनआरन अस्ट्रेलियाका कोषाध्यक्ष अनिल पोखरेलका अनुसार स्थानीय निकुञ्जमा क्याम्पिङ गएका उनीहरुको पौडी खेल्ने क्रममा दलदलमा डुबेर मृत्यु भएको हो ।
काठमाडौँ — अस्ट्रेलियाको सिड्नीमा दुई नेपाली विद्यार्थीको डुबेर मृत्यु भएको छ । एकजनाको उपचार भइरहेको छ । एनआरन अस्ट्रेलियाका कोषाध्यक्ष अनिल पोखरेलका अनुसार स्थानीय निकुञ्जमा क्याम्पिङ गएका उनीहरुको पौडी खेल्ने क्रममा दलदलमा डुबेर मृत्यु भएको हो ।सिड्नीबाट उत्तरी क्षेत्रको बेरोरा राष्ट्रिय निकुञ्जमा बार्बिक्युको लागि गएका विद्यार्थीमध्ये धादिङका २३ वर्षीय रोशन छत्कुली र चितवनका २६ वर्षीय विशाल सेढाईंको मृत्यु भएको हो । अस्पतालमा चिन्ताजनक अवस्थामा रहेका प्रदिप पाण्डेको ठेगाना खुलेको छैन । उनको वेष्टमेड अस्पतालमा उपचार भइरहेको पोखरेलले बताए । साथीहरु मिलेर छुट्टीको समयमा गएका उनीहरुमध्ये सेढाईं स्थानीय विश्वविद्यालयमा इन्जिनियरिङ अध्ययन सकेका थिए ।  क्यान्बेरास्थित नेपाली राजदुत महेशराज दाहालले घटना दु:खद भएको र पीडित परिवारलाई आवश्यक सहयोग पुर्याइरहेको जानकारी दिए । मृतकहरूको पार्थिव शरीर सिड्नीकै लिडकम्बमा राखिएको छ । उनीहरूको पार्थीव शरीरलाई आवश्यक कानुनी प्रक्रिया पूरा गरेर आफन्तलाई बुझाइने बताइएको छ ।